L 49/40 Jurnalul Oficial al Uniunii Europene 24.2.2011 DECIZIA COMISIEI din 23 februarie 2011 privind recunoaşterea, în principiu, a integralității dosarului prezentat pentru examinare detaliată în vederea posibilei includeri a sedaxan și a Bacillus firmus 1-1582 în anexa I la Directiva 91/414/CEE a Consiliului [notificată cu numărul C(2011) 989] (Text cu relevanță pentru SEE) (2011/123/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fito- sanitar (!), în special articolul 6 alineatul (3), întrucât: (1) Directiva 91/414/CEE prevede elaborarea unei liste a Uniunii Europene conținând substanțele active autorizate pentru a fi incluse în produse de protecţie a plantelor. (2) Syngenta Crop Protection AG a înaintat autorităților franceze, la 18 iunie 2010, dosarul privind substanța activă sedaxan în vederea obţinerii includerii acesteia în anexa 1 la Directiva 91/414/CEE. (3) Bayer CropScience SAS a înaintat autorităților franceze, la 29 septembrie 2010, dosarul privind substanța activă Bacillus firmus 1-1582 în vederea obţinerii includerii acesteia în anexa 1 la Directiva 91/414/CEE. ( Autorităţile franceze au informat Comisia că, în urma unei examinări preliminare, dosarele referitoare la substanțele active în cauză îndeplinesc cerințele în materie de date și informații prevăzute în anexa II la Directiva 91/414/CEE. Dosarele prezentate îndeplinesc și cerințele în materie de date și informații stabilite în anexa III la Directiva 91/414/CEE în ceea ce privește un produs de protecţie a plantelor care conține substanțele active în cauză. În conformitate cu dispozițiile articolului 6 alineatul (2) din Directiva 91/414/CEE, dosarele au fost transmise ulterior de către solicitanți Comisiei și celorlalte state membre și au fost prezentate Comitetului permanent pentru lanțul alimentar și sănătatea animală. (5)  Prin prezenta decizie, ar trebui să se confirme în mod oficial la nivelul Uniunii Europene că dosarele înde- plinesc, în principiu, cerințele în materie de date şi informații stabilite în anexa II și, pentru cel puțin un () JO L 230, 19.8.1991, p. 1. produs de protecţie a plantelor care conține una dintre substanțele active în cauză, cerințele stabilite în anexa III la Directiva 91/414/CEE. (6)  Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 Dosarele referitoare la substanțele active prezentate în anexa la prezenta decizie, transmise Comisiei și statelor membre în vederea includerii acestor substanţe în anexa I la Directiva 91/414/CEE, îndeplinesc, în principiu, cerințele în materie de date şi informații prevăzute în anexa II la directiva menționată. Dosarele îndeplinesc, de asemenea, cerințele în materie de date și informații prevăzute în anexa III la Directiva 91/414/CEE în ceea ce priveşte un produs de protecţie a plantelor care conține substanța activă în cauză, ținând cont de utilizările propuse. Articolul 2 Statul membru raportor continuă examinarea detaliată a dosarelor menționate la articolul 1 și comunică concluziile acestei examinări Comisiei, precum şi recomandările privind includerea sau neincluderea, în anexa I la Directiva 91/414/CEE, a substanțelor active menționate la articolul 1, precum şi orice condiție privind respectiva includere, cât mai curând posibil și cel târziu până la 28 februarie 2012. Articolul 3 Prezenta decizie se adresează statelor membre. Adoptată la Bruxelles, 23 februarie 2011. Pentru Comisie John DALLI Membru al Comisiei